изменение на климата и съвместното изпълнение на ангажиментите по тях,
 ii)
 Решение No 280/2004/ЕО на Европейския парламент и на Съвета от 11 февруари 2004 г. относно механизма за мониторинг на емисиите на парникови газове в Общността и прилагане на Протокола от Киото.
 б)
 Държавите от ЕАСТ се изключват от разпоредбите на директивата, свързана с тригодишния период с начало 1 януари 2005 г., посочен в член 11, параграф 1.
 в)
 Към член 9, параграф 1, втора алинея се добавя следният текст:
 „Във връзка с петгодишния период, започващ на 1 януари 2008 г., планът на дадена държава от ЕАСТ се публикува и съобщава най-късно непосредствено след влизането в сила на решението на Съвместния комитет на ЕАСТ, включващо настоящата директива в Споразумението.“
 г)
 В член 9, параграф 3 думите „в срок от три месеца“ да се четат „в срок от два месеца или възможно най-скоро след това“, когато се отнасят до петгодишния период, започващ на 1 януари 2008 г.
 д)
 За периодите, посочени в член 11, параграф 2, и за общото количество квоти за разпределяне за всеки период по член 11, параграф 2 всяка държава от ЕАСТ може срещу заплащане да разпредели по-голям процент от своите квоти спрямо всички посочени ограничения по член 10.
 е)
 В член 11, параграф 2 се добавя следното изречение:
 „Във връзка с петгодишния период с начало 1 януари 2008 г. и доколкото се отнася за държава от ЕАСТ, това решение се взема поне 2 месеца преди започването на този период или възможно най-скоро след това.“
 ж)
 В член 11, параграф 3 думите „Договор(а), по-специално членове 87 и 88 от него“ да се четат „Споразумението, по-специално членове 61 и 62 от него“.
 з)
 Първото изречение от член 11а, параграф 1 се заменя със следното:
 „По силата на параграф 3 през всеки период, посочен в член 11, параграф 2, държавите от ЕАСТ могат да разрешат на операторите да използват CER и ERU от проектни дейности по схемата на Общността като процент от общото количество квоти.“
 и)
 В член 16, параграф 3 второто изречение се заменя със следния текст:
 „Държавите от ЕАСТ предвиждат санкции за надвишени емисии, равностойни на тези в държавите-членки на ЕС.“
 й)
 В член 19, параграф 1 се добавя следното изречение:
 „Швейцария може да съхранява регистъра на Лихтенщайн.“
 к)
 Към член 20 се добавя следният параграф:
 „4. Издаването, прехвърлянето и отказването на квоти, засягащи държавите от ЕАСТ и техните оператори, се записват в независимия регистър на операциите, посочен в параграф 1. Когато става въпрос за държави от ЕАСТ или техни оператори, за изпълнението на задачите, посочени в параграфи от 1 до 3, отговаря централният администратор.“
 л)
 Към член 25 се добавя следният параграф:
 „3. Квотите от системата на Общността включват квоти, издадени или търгувани от държавите от ЕАСТ или техни оператори според системата на Общността. До сключването на споразумение от Общността, посочено в параграф 1, между тези квоти не се прави разлика.
 Комисията информира на ранен етап държавите от ЕАСТ относно преговорите и сключването на споразумения съгласно настоящия член.“
 м)
 Държавите от ЕАСТ, участващи в схемата на ЕС